turjo4nis/wikipedia-bn-dump-20250701 huggingface dataset:
বালি-দেওয়ানগঞ্জ

বালি-দেওয়ানগঞ্জ (ক্ষেত্রবিশেষে শুধু বালি নামেও অভিহিত) হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ১ সমষ্টি উন্নয়ন ব্লকের একটি গ্রাম তথা গ্রাম পঞ্চায়েত।

ভূগোল 
বালি-দেওয়ানগঞ্জ গ্রামটির স্থানাঙ্ক । গ্রামটি আরামবাগ-ঘাটাল সড়কের ধারে আরামবাগ শহর থেকে ১৩ কিলোমিটার দূরে অবস্থিত।

জনপরিসংখ্যান
২০১১ সালের জনগণনার তথ্য অনুযায়ী, বালি-দেওয়ানগঞ্জ গ্রামের মোট জনসংখ্যা ৪,০৬৩। এর মধ্যে ২,০৯৩ জন (৫২ শতাংশ) পুরুষ এবং ১,৯৭০ জন (৪৮ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৩৭৬। বালি-দেওয়ানগঞ্জের মোট শিক্ষিত জনসংখ্যা ২,৯২২ (অন্যূন ছয় বছর বয়সী জনসংখ্যার ৭৯.২৫ শতাংশ)।

সংস্কৃতি
বালি-দেওয়ানগঞ্জ গ্রামটি পশ্চিমবঙ্গের অন্যতম মন্দিরক্ষেত্র। এই গ্রামের শুধু রাউতপাড়া এলাকাতেই পাঁচটি মন্দির রয়েছে। তবে এগুলির মধ্যে তিনটি বর্তমানে জরাজীর্ণ। কথিত আছে, এই গ্রামের মঙ্গলচণ্ডী মন্দিরটি ছিল একটি ত্রয়োদশরত্ন মন্দির। কিন্তু এখন এই মন্দিরের তেরোটি শিখরই ধ্বংসপ্রাপ্ত হয়েছে। অপর দু’টি ধ্বংসপ্রাপ্ত মন্দিরের একটি করে শিখর এখনও দেখা যায়। এই গ্রামের সর্বাপেক্ষা গুরুত্বপূর্ণ স্থাপনাটি হল একটি ২০০ বছরের পুরনো দুর্গামন্দির। বর্তমানে পশ্চিমবঙ্গ সরকারের পুরাতত্ত্ব বিভাগ এই মন্দিরটির রক্ষণাবেক্ষণ করে থাকে। মন্দিরটির নিম্নাংশ জোড়-বাংলা শৈলীতে নির্মিত হলেও তার উপরে নবরত্ন শৈলীর শিখর দেখা যায়, যা এই মন্দিরটির একটি স্বতন্ত্র বৈশিষ্ট্য। গ্রামের অন্যত্র একটি ধ্বংসপ্রাপ্ত শিবকুটির দেখা যায়। এছাড়া এই গ্রামের রাসমঞ্চের গায়ে পোড়ামাটির মৃৎফলকে কিছু অলংকরণ লক্ষিত হয়।

ডেভিড জে. ম্যাককাশন বালি-দেওয়ানগঞ্জের নিম্নলিখিত মন্দিরগুলির কথা তাঁর বইতে উল্লেখ করেছেন:
 দুর্গামন্দির, নবরত্ন-শিখরযুক্ত জোড়-বাংলা মন্দির, পরিমাপ ২১’ ১০’’ বর্গ, সম্মুখভাগে টেরাকোটার অলংকরণ, নির্মাণকাল সম্ভবত ঊনবিংশ শতাব্দী।
 ঘোষ পরিবারের দামোদর মন্দির, মেদিনীপুর শৈলীর আটচালা মন্দির, পরিমাপ ২২’ x ১৯’ ৬’’, ১৮২২ সালে নির্মিত।
 রাউতপাড়ার দামোদর মন্দির, বাঁকানো কার্নিসযুক্ত পঞ্চরত্ন মন্দির, টেরাকোটার অল্প অলংকরণ যুক্ত, পরিমাপ ২২’ ৬’’ বর্গ। 
 মঙ্গলচণ্ডী মন্দির, টেরাকোটার অলংকরণ সমৃদ্ধ হলেও ধ্বংসপ্রাপ্ত, কথিত আছে এটি ছিল ত্রয়োদশরত্ন মন্দির।

বালি-দেওয়ানগঞ্জ চিত্রকক্ষ

তথ্যসূত্র

বহিঃসংযোগ

হুগলি জেলার গ্রাম
ভির্তি ভগানী

ভির্তি ভগানী একজন ভারতীয় শিশু অভিনেত্রী এবং মডেল, যিনি জয় শ্রী কৃষ্ণ ধারাবাহিক এবং হোপ অর হাম চলচ্চিত্রে অভিনয় করেছিলেন। তিনি অনেক বিজ্ঞাপনেও কাজ করেছেন।

প্রাথমিক জীবন 
ভির্তি মুম্বাইয়ে জন্মগ্রহণ করেন।

অভিনয় জীবন 
ভির্তি হোয়ার্লপুল, কোয়ালিটি ওয়ালস, ক্লিনিক প্লাস শ্যাম্পু, ডেটল সাবান, ন'র স্যুপ এবং কোলগেটের মত বিজ্ঞাপনে অভিনয় করেছেন।

২০০৮ সালে তিনি শিশু রাধা চরিত্রে জয় শ্রী কৃষ্ণ টেলিভিশিন ধারাবাহিকে প্রথম অভিনয় করেন। পাটিয়ালা হাউস চলচ্চিত্রে অভিনয়ের মাধ্যমে তার বলিউড যাত্রা শুরু হয়।

২০১৮ সালে হোপ অর হাম চলচ্চিত্রে তাকে অভিনয় করতে দেখা যায়, পাশাপাশি ২০২০ সালে, ডিজনি+হটস্টার ওয়েব সেরিজ আরিয়ায় তাকে অনেক নৈপুণ্যতার সাথে অভিনয় করতে দেখা যায়। সেখানে তিনি আরিয়ার তরুণ কন্যার চরিত্রে অভিনয় করেছেন।

চলচ্চিত্রের তালিকা

তথ্যসূত্র

বহিঃসংযোগ 
 
 

জীবিত ব্যক্তি
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
ভারতীয় অভিনেত্রী
২০০৩-এ জন্ম
আখিরা গণহত্যা

আখিরা গণহত্যা ১৯৭১ সালের ১৭ এপ্রিল তৎকালীন পূর্ব পাকিস্তানের দিনাজপুর জেলার বাড়ইহাটের নিকটে অনুষ্ঠিত একটি গণহত্যা। স্থানীয় রাজাকারদের সহায়তায় পাকিস্তানি বাহিনী দেশান্তরী হিন্দুদের ওপর এই গণহত্যা সংঘটিত করে। গণহত্যায় প্রায় ১০০ জন হিন্দু প্রাণ হারান বলে ধারণা করা হয়।

ঘটনাপ্রবাহ 
১৯৭১ সালের এপ্রিল মাসে স্থানীয় রাজাকার বাহিনীর সদস্য পার্বতীপুরের রামচন্দ্রপুর গ্রামের কেনান উদ্দিন সরকার আশেপাশের বদরগঞ্জ, খোলাহাটী, বিরামপুর, আফতাবগঞ্জ ও শেরপুর গ্রামের প্রায় ৫০টি হিন্দু পরিবারকে নিরাপদে ভারতে পৌঁছে দেওয়ার নিশ্চয়তা দিয়ে নিয়ে আসেন। এই হিন্দু পরিবারগুলোকে বর্তমান ফুলবাড়ি উপজেলার বাড়ইহাট নামক স্থানে আটকে রাখেন। এই সময় রাজাকার ও আল বদর বাহিনী কর্তৃক হিন্দুদের থেকে টাকা ও মূল্যবান অলঙ্কার কেড়ে নেওয়ার পর পাকিস্তানি বাহিনীকে খবর পাঠানো হয়। সেনাবাহিনী বেলা এগারোটার দিকে হিন্দু জিম্মিদের বাড়ইহাটের ১০০ মিটার দক্ষিণে আখিরা নামক স্থানে নিয়ে গিয়ে পুরুষ এবং নারী ও শিশুদের আলাদা সারি বেঁধে দাঁড় করিয়ে মেশিনগানের ব্রাশফায়ারের মাধ্যমে হত্যা করা হয়। কিছু সংখ্যক শিশু ও কিশোর, যারা গুলির পরও বেঁচে গিয়েছিল, তাদের বেয়োনেট দিয়ে হত্যা করা হয়। প্রত্যক্ষদর্শীদের মতে পুরুষদের হত্যার পর, পাকিস্তানি সেনাবাহিনী ঘটনাস্থলেই নারীদের সংঘবদ্ধভাবে ধর্ষণ করে। বাংলাদেশের স্বাধীনতার পর স্থানীয় বাসিন্দারা কেনান উদ্দিন সরকারকে জবাই করার মাধ্যমে শাস্তির বিধান করে।

প্রাণহানি 
সেনাবাহিনীর হাতে জিম্মি হিন্দু পরিবারের পুরুষ সদস্যদের ঘটনাস্থলেই হত্যা করা হয়। এই গণহত্যায় কম করে ৮৫ জন শহীদ হন, বলে প্রতিবেদন পাওয়া যায়। এছাড়া আরও আটজন প্রত্যক্ষদর্শী মুসলিম গ্রামবাসীকেও পরবর্তীকালে হত্যা করা হয়। আবার কারও কারও মতে এই হত্যাকাণ্ডে প্রায় ১২৫ জন হিন্দু মারা যান। ঘটনায় প্রকৃত মৃতের সংখ্যা নিয়ে মতভেদ থাকার কারণে মৃতের সংখ্যাকে প্রায় ১০০ হিসেবে গণ্য করা হয়।

স্মৃতিসৌধ 
আখিরা গণহত্যার স্থানে শহীদদের স্মরণে এখন পর্যন্ত কোনো স্মৃতিস্তম্ভ স্থাপন করা হয়নি। যদিও স্থানীয় গ্রামবাসী গণহত্যায় মৃতদের স্মরণে কুরআনখানি ও মিলাদ মাহফিলের আয়োজন করে থাকে।

তথ্যসূত্র 

১৯৭১ বাংলাদেশে পরিকল্পিত গণহত্যা
১৯৭১-এ বাংলাদেশ
১৯৭১-এ গণহত্যা
বাংলাদেশে হত্যাকাণ্ড
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
ইবনে সাহল

ইবনে সাহল (সম্পূর্ণ নাম আবু সা'দ আল আ'লা ইবন সাহল أبو سعد العلاء ابن سهل ৯৪০-১০০০ খ্রিস্টাব্দ) ইসলামের সোনালী যুগের একজন ফারসি গণিতবিদ ও পদার্থবিদ ছিলেন। এছাড়াও তিনি বাগদাদের বুওয়াইহিদ আদালতের সাথে যুক্ত ছিলেন। তার নাম থেকে আমরা তার জন্মভুমির আন্দাজ করতে পারছি না।

৯৮৪ খ্রিস্টাব্দের দিকে আলোক বিজ্ঞানের উপর একটি গ্রন্থ লেখার কারণে তিনি পরিচিত। ১৯৯৩ সালে রুশদি রাশেদ এই গ্রন্থের দুইটি পান্ডুলিপি উদ্ধার করেন দামেস্ক, আল জাহিরিয়্যা পান্ডুলিপি ৪৮৭১, ৩ fols এবং তেহরান, মিলি পান্ডুলিপি ৮৬৭, ৫১ fols. তেহরান পান্ডুলিপিটি খুবই খারাপভাবে নষ্ট হয়ে গেছে ও দামেস্ক পান্ডুলিপিটির একটি অনুচ্ছেদ সম্পূর্ণ উধাও হয়ে আছে। দামেস্ক পান্ডুলিপির শিরোনাম হচ্ছে ফি আল-আ'লা আল-মুহরিকা "জ্বলন্ত বাদ্যযন্ত্র বিষয়ে" ও তেহরান পান্ডুলিপির শিরোনাম হচ্ছে কিতাব আল হাররাকাত "জ্বলন্তদের বই"। ইবন সাহল হচ্ছে প্রথম মুসলিম পণ্ডিত যিনি টলেমির লেখা 'অপটিকস' গ্রন্থটি অধ্যায়ন করেছেন এবং তিনি ইবন আল হিশামের লেখা 'কিতাব আল মানাযির' এর গ্রন্থায়নে গুরুত্বপূর্ণ ভূমিকা পালন করেন। ইবন সাহল বক্রীয় লেন্স ও দর্পণ এর ধর্ম নিয়ে কাজ করেছেন এবং কখনো কখনো তাকে প্রতিসরণ এর সূত্র (স্নেলের সূত্র) এর আবিষ্কারক ধরা হয়। ইবন সাহল এই সূত্রের সাহায্যে এমন লেন্সের গঠন বর্ণনা করেন যার কোনো জ্যমিতিক কেন্দ্র নেই। গ্রন্থের বাকি অংশে ইবন সাহল পরাবৃত্তীয় দর্পণ, এলিপসয়ডাল দর্পণ, উভোত্তল দর্পণ এবং হাইপারবোলিক বক্র রেখা আকার কিছু নীতি বর্ণনা করেন।

আরও দেখুন 

 আলোক বিজ্ঞানের ইতিহাস
 মুসলিম বিজ্ঞানীদের তালিকা

তথ্যসূত্র 

১০০০-এ মৃত্যু
মধ্যযুগীয় ইরাকি গণিতবিদ
মধ্যযুগীয় পদার্থবিদ
ইলিশ চত্বর

ইলিশ চত্বর হল চাঁদপুর জেলার চাঁদপুর শহরে সড়কের মাঝখানে তৈরিকৃত একটি চত্বর। চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে স্থাপিত একটি দৃষ্টিনন্দন ও চমৎকার ভাস্কর্য যা ইলিশ চত্বর নামে পরিচিত।

ইতিহাস 
সুস্বাদু ইলিশ মাছের জন্য বিখ্যাত চাঁদপুর জেলা। যার কারণেই ইলিশের বাড়ি বলা হয় চাঁদপুর জেলাকে। আর এর স্মৃতি সরূপ চাঁদপুর জেলার বাস স্ট্যান্ড এবং স্টেডিয়ামের সামনে সড়কের মাঝখানে তৈরি করা হয়েছে ইলিশ চত্বর নামের এই ভাস্কর্য। এটির নকশাকারী ছিলেন ভাস্কর্য শিল্পী স্বপন আচার্য। মূলত চাঁদপুর পৌরসভার উদ্যোগে এই ইলিশ চত্বরটি তৈরি করা হয়।

নকশা এবং স্মৃতিসৌধ নির্মাণ 
ইলিশ চত্বরটির নকশা করেন ভাস্কর শিল্পী স্বপন আচার্য। চাঁদপুরের বিখ্যাত ইলিশের উপর ভিত্তি করেই এর নকশা করা হয়।

চত্বর 
ইলিশের নগরী খ্যাত চাঁদপুর জেলা সারা দেশে মিঠা পানির সুস্বাদু ইলিশের অভয়াশ্রম হিসাবে সুপরিচিত। পদ্মা, মেঘনা ও ডাকাতিয়ার মিলনস্থল ইলিশ মাছ প্রজননের সবচেয়ে বড় প্রাকৃতিক ক্ষেত্র হিসাবে প্রাচীন কাল থেকেই সুপরিচিত। এখানে রয়েছে মাৎস্য ও নদী গবেষণা কেন্দ্র। যেখানে নদী. মাৎস্য ও বিশেষ করে পুকুরে ইলিশ চাষের সম্ভাবনা নিয়ে গবেষণা করা হচ্ছে। অত্যন্তসুস্বাদু এই মাছের ব্যাপক জনপ্রিয়তার ফলে দেশে ও বিদেশে ‘‘চাঁদপুরের ইলিশ’’ একটি বিশ্বস্তব্রান্ডে পরিণত হয়েছে। দেশের চাহিদা মিটানোর পাশাপাশি প্রতি বছর হাজার হাজার টন মিঠা পানির ইলিশ বিদেশে রপ্তানীর মাধ্যমে দেশে ব্যাপক বৈদেশিক মুদ্রা আনয়নে ইলিশ বিশেষ ভূমিকা রাখছে। বিশেষ করে পাশ্ববর্তী দেশ সমূহে রয়েছে চাঁদপুরের ইলিশের বিশাল বাজার। তাই বর্ষা মৌসুমে চাঁদপুরের ইলিশ খাওয়ার জন্য এবং তাজা রূপালী ইলিশ একনজর দেখার জন্য দেশি বিদেশী পর্যটকদের ভিড় জমে। আপনিও আমন্ত্রিত। চাঁদপুর জেলার প্রাণ কেন্দ্র তালতলা এলাকায় চাঁদপুর স্টেডিয়াম, পৌর বাস স্ট্যান্ড এবং সরকারি অফিসার্স কোয়াটারের ত্রিমূখী রাস্তার মিলন স্থলে চাঁদপুরের এই ঐতিহ্যকে প্রতীকী উপস্থাপনের নিমিত্ত চাঁদপুর পৌরসভার পক্ষ থেকে একটি দৃষ্টিনন্দন ও চমৎকার ভাস্কর্য স্থাপন করা হয়েছে। যা ইলিশ চত্বর নামে পরিচিত। মূল শহরের প্রবেশ মুখে অবস্থিত এই ভাস্কর্যটি যে কোন দর্শনার্থীর চোখ জুড়াবে।

তথ্যসূত্র 

চাঁদপুর জেলা
কন্নড় ভাষাভাষী অনুযায়ী ভারতের রাজ্যসমূহ

কন্নড় ভাষা হল দ্রাবিড়ীয় ভাষা-পরিবারের অন্তর্ভুক্ত একটি তামিল-কন্নড় ভাষাগোষ্ঠীর কন্নড়-বাদাগার অন্তর্গত একটি ভাষা। এটি ভারতের কর্ণাটক রাজ্যের স্থানীয় এবং সরকারি ভাষা। ভারতের ২০১১ সালের জনগননা অনুযায়ী এটি মাতৃভাষীর সংখ্যা অনুসারে ভারতের ৮ম সর্বাধিক প্রচলিত ভাষা
এবং ভারতে এই ভাষার বক্তার সংখ্যা ৪ কোটি ৩৭ লক্ষ যা ভারতের মোট জনসংখ্যার ৩.৬১%। মাতৃভাষী বক্তার সংখ্যা অনুসারে এই ভাষাটি বিশ্বের ৩৫তম সর্বাধিক প্রচলিত ভাষা।

নিচের তালিকাটি কন্নড়-ভাষী জনসংখ্যা অনুযায়ী ভারতীয় রাজ্য ও কেন্দ্রশাসিত অঞ্চলগুলির তালিকা।

২০১১

জেলাভিত্তিক পরিসংখ্যান 
কর্ণাটক
 মাণ্ড্য জেলা - ১৬৫৯৮২৩ (৯১.৯২%)
 হাসান জেলা - ১৫৪৬২০০ (৮৭.০৪%)
 চামরাজনগর জেলা - ৮৭৯০১০ (৮৬.১১%)
 বাগলকোট জেলা - ১৬২৬৫৪৯ (৮৬.০৭%)
 গদাগ জেলা - ৯০৮৩২২ (৮৫.৩২%)
 তুমকুর জেলা - ২২৭৬১০৫ (৮৪.৯৬%)
 কোপ্পাল জেলা - ১১৬৮৬৫৩ (৮৪.০৮%)
 রামনগর জেলা - ৯০৩৮৪৫ (৮৩.৪৯%)
 চিত্রদুর্গ জেলা - ১৩৮২৮৬০ (৮৩.৩৩%)
 মহীশূর জেলা - ২৪২৯৬৩৪ (৮০.৯৬%)
 দাবণগেরে জেলা - ১৫১৬০৮৪ (৭৭.৯৩%)
 হাবেরী জেলা - ১২৩৪৮২১ (৭৭.২৯%)
 বিজয়পুর জেলা - ১৬৩২১৪৮ (৭৪.৯৬%)
 রায়চুর জেলা - ১৪৪৪০৭৪ (৭৪.৮৭%)
 যাদগিরি জেলা - ৮৬৯৬১৮ (৭৪.০৬%)
 চিকমাগালুর জেলা - ৮২৭৭৯৬ (৭২.৭৪%)
 বেল্লারী জেলা - ১৭৬৪৭১৩ (৭১.৯৫%)
 বেঙ্গালুরু গ্রামীণ জেলা - ৭১০২২৭ (৭১.৬৭%)
 শিবমোগ্গা জেলা - ১২৩০৩৫২ (৭০.২০%)
 ধারওয়াড় জেলা - ১২৯৪৪৭৬ (৭০.০৮%)
 বেলগাভি জেলা - ৩২৬৯০৬৩ (৬৮.৪০%)
 গুলবার্গা জেলা - ১৬৮৬১৫৮ (৬৫.৭০%)
 চিকবল্লাপুর জেলা - ৭৪৫১১১ (৫৯.৩৭%)
 উত্তর কন্নড় জেলা - ৭৯৫৫৭০ (৫৫.৩৬%)
 বিদার জেলা - ৯০২১৮৬ (৫২.৯৭%)
 কোলার জেলা - ৭৯১৪৬৫ (৫১.৫১%)
 বেঙ্গালুরু নগর জেলা - ৪২৭৮৬৪৬ (৪৪.৪৭%)
 উড়ুপি জেলা - ৫০২৬৯৭ (৪২.৭০%)
 কোড়গু জেলা - ১৮১০৮৭ (৩২.৬৬%)
 দক্ষিণ কন্নড় জেলা - ১৯৩৭৯৭ (৯.২৭%)

গোয়া
 দক্ষিণ গোয়া জেলা - ৩৮৩২৯ (৫.৯৮%)
 উত্তর গোয়া জেলা - ২৯৫৯৪ (৩.৬২%)

তামিলনাড়ু
 নীলগিরি জেলা -১৭৯৭৯৫ (২৪.৪৫%)
 কৃষ্ণগিরি জেলা - ২৩৮৭৯৮ (১২.৭০%)
 তেনি জেলা - ৯৭৯৭২ (৭.৮৬%)
 কোয়েম্বাটুর জেলা - ২৪০৮৫৪ (৬.৯৭%)
 ইরোড়ু জেলা - ১২৫৪১৯ (৫.৫৭%)
 ধর্মপুরী জেলা - ৪৪৫০০ (২.৯৫%)
 সালেম জেলা - ৮৬৫২১ (২.৪৯%)
 তিরুপুর জেলা - ৫৬৬৬৮ (২.২৯%)
 নামক্কাল জেলা - ৩৫৮০৭ (২.০৭%)
 দিন্দিগুল জেলা - ৩৬৫১৭ (১.৬৯%)
 বিরুধুনগর জেলা - ২৬১৮৩ (১.৩৫%)
 ভেলোর জেলা - ২৬৫৩০ (০.৬৭%)

মহারাষ্ট্র
 সোলাপুর জেলা - ৪০০৫৯৮ (৯.২৮%)
 সাংলী জেলা - ১৪৩৫৮৯ (৫.০৯%)
 কোলহাপুর জেলা - ৭৭৪৮৪ (২.০০%)
 পুণে জেলা - ১৩১৯১৯ (১.৪০%)
 থানে জেলা - ১৩০২১৮ (১.১৮%)
 সিন্ধুদুর্গ জেলা - ৭৯০৪ (০.৯৩%)
 রায়গড় জেলা - ২০৮৬০ (০.৭৯%)
 ওসমানাবাদ জেলা - ১২৫৬৪ (০.৭৬%)
 সাতারা জেলা - ২০২১৬ (০.৬৭%)
 রত্নগিরি জেলা - ৯২৪০ (০.৫৭%)

অন্ধ্রপ্রদেশ
 অনন্তপুর জেলা - ১৯৮২৮৮ (৪.৮৬%)
 কর্নুল জেলা -১০৯৩৮৮ (২.৭০%)
 মেদক জেলা - ৫৭৯৫৫ (১.৯১%)
 নিজামাবাদ জেলা - ৪০৫২৮ (১.৫৯%)
 হায়দ্রাবাদ জেলা - ৩৪৮৯২ (০.৮৯%)
 রঙ্গারেড্ডি জেলা - ৩৮২৮১ (০.৭২%)
 মাহবুবনগর জেলা - ২৯২৮৬ (০.৭২%)

কেরল
 কাসারগড় জেলা - ৫৫২৬৩ (৪.২৩%)
 বয়নাড় জেলা - ১৩১৭৩ (১.৬১%)

২০০১ 
২০০১ খ্রিস্টাব্দের জনগণনা অনুসারে বিভিন্ন রাজ্য ও কেন্দ্রশাসিত অঞ্চলে বসবাসকারী কন্নড়ভাষীর তালিকা নিম্নরূপ:

তথ্যসূত্র 

বিভিন্ন ভাষাভাষী অনুযায়ী ভারতের রাজ্য ও কেন্দ্রশাসিত অঞ্চল
কন্নড় ভাষা
বেঙ্গাই

বেঙ্গাই হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম।

ভূগোল
বেঙ্গাই গ্রামের স্থানাঙ্ক ।

জনপরিসংখ্যান
২০১১ সালের জনগণনার তথ্য অনুযায়ী, বেঙ্গাই গ্রামের মোট জনসংখ্যা ৪,৬৭৪। এর মধ্যে ২,৩৭৪ জন (৫১ শতাংশ) পুরুষ এবং ২,৩০০ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪৬৮। বেঙ্গাই গ্রামের মোট সাক্ষর জনসংখ্যা ৩,৩১২ (অন্যূন ছয় বছর বয়সী জনসংখ্যার ৭৮.৭৪ শতাংশ)।

শিক্ষাব্যবস্থা
১৯৫৯ সালে বেঙ্গাই গ্রামে অঘোরকামিনী প্রকাশচন্দ্র মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। বর্ধমান বিশ্ববিদ্যালয় অনুমোদিত এই কলেজটিতে বাংলা, ইংরেজি, সংস্কৃত, সাঁওতালি, ইতিহাস, ভূগোল, দর্শন, রাষ্ট্রবিজ্ঞান, অর্থনীতি, শারীরশিক্ষা, সংগীত, পদার্থবিদ্যা, রসায়ন, গণিত ও বাণিজ্য শিক্ষা দান করা হয়। এই কলেজে একটি ছাত্রাবাসও রয়েছে। বেঙ্গাই গ্রামের অন্যান্য শিক্ষাপ্রতিষ্ঠানগুলি হল বেঙ্গাই উচ্চ বিদ্যালয়, বেঙ্গাই বালিকা উচ্চ বিদ্যালয়, সুভাষনগর আইটিআই, শরৎ বিদ্যাপীঠ, স্বামী বিবেকানন্দ ইনস্টিটিউট অফ এডুকেশন (বি.এড কলেজ) ও বিবেকানন্দ ইনস্টিটিউট অফ এডুকেশন (বি.এড কলেজ)। ১৯৫৮ সাল থেকে বেঙ্গাই উচ্চ বিদ্যালয়ে একাদশ-দ্বাদশ শ্রেণিতে কৃষি শিক্ষা দেওয়া হয়ে থাকে।

তথ্যসূত্র

হুগলি জেলার গ্রাম
নারহট্ট ইউনিয়ন

নারহট্ট ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।

অবস্থান
উপজেলা সদর থেকে ৪.৫০ কিলোমিটার দূরে ইউনিয়নটি অবস্থিত। এর পশ্চিমে বাথই ইউনিয়ন,  দক্ষিণে কড়ই গোকুল, উত্তরে কল্যাণপুর এবং পূর্বে শিকড়।

যোগাযোগ

আয়তন
এই ইউনিয়নের মোট আয়তন ২২.৩২ বর্গকিলোমিটার।

ইতিহাস

জনসংখ্যা
এই ইউনিয়নের মোট জনসংখ্যা ২৯,১২৫ জন।

প্রশাসনিক কাঠামো
এই ইউনিয়ন ২১টি গ্রাম ও ২০টি মৌজা নিয়ে গঠিত।

শিক্ষা ব্যবস্থা
ইউনিয়নে ৪টি মাধ্যমিক বিদ্যালয়, ১১টি সরকারি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে।

হাট-বাজার
৩টি হাটবাজার রয়েছে।

জনপ্রতিনিধি
ইউনিয়নের বর্তমান চেয়ারম্যান আলহাজ্ব মো:আব্দুর রহিম প্রামানিক।

ধর্মীয় উপাসনালয়
এখানে ৫৫টি মসজিদ ও ৪টি মন্দির রয়েছে।

দর্শনীয় স্থান
 শিলকওঁর দিঘি

উল্লেখযোগ্য ব্যক্তিত্ব

তথ্যসূত্র
পাইকড় ইউনিয়ন

পাইকড় ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।

অবস্থান
উপজেলা সদর থেকে ১১ কিলোমিটার দূরত্বে পাইকড় ইউনিয়ন অবস্থিত। এর পূর্বে নুনগোলা ইউনিয়ন, পশ্চিমে কালাই ইউনিয়ন,  নারহট্ট ইউনিয়ন, উত্তরে নামুজা ইউনিয়ন, এবং দক্ষিণে মুরইল ইউনিয়ন অবস্থিত।

যোগাযোগ

আয়তন
এই ইউনিয়নের মোট আয়তন ২৪ বর্গকিলোমিটার।

ইতিহাস

জনসংখ্যা
এই ইউনিয়নের মোট জনসংখ্যা ২৩,৪২৩ জন।

প্রশাসনিক কাঠামো
পাইকড় ইউনিয়ন ১৭টি গ্রাম ও মৌজা নিয়ে গঠিত।

শিক্ষা ব্যবস্থা
এই ইউনিয়নে ৪টি উচ্চ বিদ্যালয়, ১১টি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে।

হাট-বাজার
পাইকড় ইউনিয়নে ৫টি হাটবাজার রয়েছে।

জনপ্রতিনিধি
ইউনিয়নের বর্তমান চেয়ারম্যান মিটু চৌধুরী।

ধর্মীয় উপাসনালয়

দর্শনীয় স্থান
 যোগীর ভবন

উল্লেখযোগ্য ব্যক্তিত্ব

তথ্যসূত্র
বীরকেদার ইউনিয়ন

বীরকেদার ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন।

অবস্থান
এটি উপজেলা সদর থেকে ১২ কিলোমিটার দূরে অবস্থিত। এর পশ্চিমে দুপচাচিয়া উপজেলা, উত্তরে কালাই ইউনিয়ন, দক্ষিণে দূর্গাপুর ইউনিয়ন এবং পূর্বে নারহট্ট ইউনিয়ন।

যোগাযোগ

আয়তন
এই ইউনিয়নের মোট আয়তন ২১.৪০ বর্গকিলোমিটার।

ইতিহাস

জনসংখ্যা
এই ইউনিয়নের মোট জনসংখ্যা ২৪,৩৩০ জন।

প্রশাসনিক কাঠামো
এই ইউনিয়ন ৩৬টি গ্রাম ও ১৫টি মৌজার সমন্বয়ে গঠিত।

শিক্ষা ব্যবস্থা
এই ইউনিয়নে ২টি মাধ্যমিক বিদ্যালয়, ১০টি প্রাথমিক বিদ্যালয় ও ৩টি মাদ্রাসা রয়েছে।

হাট-বাজার
২টি হাটবাজার রয়েছে।

জনপ্রতিনিধি
ইউনিয়নের বর্তমান চেয়ারম্যান সেলিম উদ্দীন।

ধর্মীয় উপাসনালয়
এই ইউনিয়নে ৫৫টি মসজিদ ও ২টি মন্দির রয়েছে।

দর্শনীয় স্থান

উল্লেখযোগ্য ব্যক্তিত্ব

তথ্যসূত্র
নারায়ণগঞ্জ লোকাল

নারায়ণগঞ্জ লোকাল (ট্রেন নং ২১১–২৩৮) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করতো।

মাত্র ১৬ কিলোমিটার দীর্ঘ ঢাকা–নারায়ণগঞ্জ রেলপথে এই ট্রেনটি চলাচল করে নারায়ণগঞ্জ লোকাল বাংলাদেশের অন্যতম স্বল্প–দূরত্বের ট্রেন হিসেবে পরিচিত। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে।
১ আগস্ট ২০২৩ এ নারায়ণগঞ্জ লোকালে কমিউটার ট্রেনের সমান সুযোগ-সুবিধা থাকায় বর্তমানে নারায়ণগঞ্জ লোকাল নারায়ণগঞ্জ কমিউটার হিসেবে চলাচল করছে।

সময়সূচি 
ট্রেনটি সপ্তাহে ৭ দিন চলাচল করতো।তবে শুক্রবার ৪ জোড়া ট্রেন চলাচল করতো।

বিরতিস্থান 

 গেন্ডারিয়া রেলওয়ে স্টেশন
 শ্যামপুর বড়ইতলা রেলওয়ে স্টেশন
 পাগলা রেলওয়ে স্টেশন
 ফতুল্লা রেলওয়ে স্টেশন
 চাষাঢ়া রেলওয়ে স্টেশন

রোলিং স্টক 
এই ট্রেনটিতে ২৩০০, ২৪০০, ২৫০০ সিরিজের লোকোমোটিভ ব্যবহার করা হয়। ট্রেনটি ৮/১৬ লোডের ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে।

দুর্ঘটনা 

 ২১/০৮/২০১৬: ঢাকাগামী ২১৭ নং নারায়ণগঞ্জ লোকাল ট্রেনটি কমলাপুর স্টেশনে পৌঁছার সময় অপ্রত্যাশিতভাবে ট্রেনের গতি বেড়ে যায়, ফলে ট্রেনটির লোকোমোটিভ স্টেশন প্ল্যাটফর্মের উপরে উঠে যায়। তবে এতে কোনো হতাহতের ঘটনা ঘটেনি।
 ২৪/০৯/২০২০: নারায়ণগঞ্জগামী নারায়ণগঞ্জ লোকাল ট্রেনটি নারায়ণগঞ্জের দুই নং গেট অতিক্রম করার পর এর চারটি কোচ লাইনচ্যুত হয়। তবে এতে কোনো হতাহতের ঘটনা ঘটেনি।
 ২৬/০৯/২০২০: ঢাকাগামী ২১৫ নং নারায়ণগঞ্জ লোকাল ট্রেনটি নারায়ণগঞ্জ–চাষাঢ়ার মধ্যে লাইনচ্যুত হয়। তবে এতে কোনো হতাহতের ঘটনা ঘটেনি।

তথ্যসূত্র 

নারায়ণগঞ্জের রেল পরিবহন
বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
সেজউইক কাউন্টি চিড়িয়াখানা

সেজউইক কাউন্টি চিড়িয়াখানা হলো এজেডএ স্বীকৃত একটি বন্যপ্রাণী উদ্যান এবং মার্কিন যুক্তরাষ্ট্রের কানসাসের উইচিটা শহরের প্রধান আকর্ষণ। সেজউইক কাউন্টি জুওলজিক্যাল সোসাইটির সহায়তায় ১৯৭১ সালে প্রতিষ্ঠিত, বিরল এবং বিপন্ন প্রাণী প্রজাতির সফল প্রজনন এবং সেগুলোর জন্য সংরক্ষণ কর্মসূচী আয়োজন করায় চিড়িয়াখানাটি দ্রুত জাতীয় এবং আন্তর্জাতিক উভয়  উভয় অঙ্গনে পরিচিতি লাভ করে। প্রায় ৪০০ প্রজাতির ৩,০০০ প্রাণী থাকায়, চিড়িয়াখানাটির দর্শক সংখ্যা ধীরে ধীরে বৃদ্ধি পেয়েছে এবং এখন এটি রাজ্যের এক নম্বর বহিরাগত পর্যটন আকর্ষণে পরিণত হয়েছে। সেডগউইক কাউন্টি চিড়িয়াখানা প্রতিদিন সকাল 9:00 টা থেকে বিকাল 5:00 পর্যন্ত খোলা থাকে।

ডাউনিং গোরিলা ফরেস্ট
ডাউনিং গোরিলা ফরেস্ট একটি ছোট কঙ্গো গ্রামের ডি ব্রেযার বানর, কোলোবাস বানর, গোলাপী এবং সাদা রঙের পেলিকান প্রদর্শনী বিনোদনের মাধ্যমে শুরু হয়। একটি সেতু জুড়ে স্যাডল-বিল সারসের  প্রদর্শনী, সেই সাথে কালো মুকুট পড়া ক্রেন এবং ওকাপির প্রদর্শনীও দেখানো হয়। তবে এর প্রধান আকর্ষণ হলো একটি বৃহৎ গোরিলা প্রদর্শনী। এদেরকে সাধারণত অভ্যন্তরীণ বাড়িতে দেখা যায়, তবে অনেক সময় বাইরে বড় করে দেখার জানালা বা একটি খাঁচায়ও দেখা যেতে পারে।

সমভূমির গর্ব
সিংহ, লাল নদীর হগ, এবং মীরাকাটের দুটি প্রদর্শনীর চারপাশে একটি পথ বাতাস বইছে। প্রতিটি প্রদর্শনীর বিভিন্ন দিক থেকে বিভিন্ন দৃষ্টিভঙ্গি রয়েছে। পুরো এলাকায় দৈত্যাকার বোল্ডার সঙ্গে একটি কোপজে থিম আছে। শেষে আফ্রিকান কুকুরদের আঁকা ছবির জন্য একটি প্রদর্শনী। আঘাতগুলিকে জীবন-হুমকি হিসাবে বিচার করা হয়নি, এইভাবে বিপন্ন প্রজাতিগুলিকে euthanized করা হয়নি।

তথ্যসূত্র 

কানসাসের চিড়িয়াখানা
উইচিটা, কানসাসের দর্শনীয় স্থান
রূপান্তরকামী পুরুষ

রূপান্তরকামী পুরুষ (ট্রান্সম্যান বা এফটিএম বা FTM বা ফিমেল-টু-মেল যার অর্থ মহিলা-থেকে-পুরুষ) এমন এক ব্যক্তি যাকে জন্মের সময় স্ত্রী হিসাবে ঘোষণা করা হয়েছিল । বিভিন্ন ধরনের লিঙ্গ বৈকল্পিক মানুষ (রূপান্তরকামীরা সহ) ট্রান্সজেন্ডার (রূপান্তরিত লিঙ্গ) শব্দের  অন্তর্ভুক্ত।  অনেক রূপান্তরকামী  পুরুষ  অস্ত্রোপচার বা হরমোন রূপান্তর, বা উভয়ভাবেই (লিঙ্গ পরিবর্তন চিকিৎসা) তাদের চেহারা এমনভাবে পরিবর্তিত করেন যাতে তাদের গঠন তাদের লিঙ্গ পরিচয়ের সাথে অভিন্ন হয় বা লিঙ্গ অস্বস্তিকে হ্রাস করে । 

গবেষণা দেখায় যে বেশিরভাগ রূপান্তরকামী পুরুষরা বিপরীতকামী হয়ে থাকেন ( যার অর্থ তারা নারীদের প্রতি যৌন আকর্ষণ অনুভব করেন),

রূপান্তর

মূলত , রূপান্তরকামী পুরুষ শব্দটি এমন মহিলা থেকে পুরুষ রূপান্তরকামী ব্যক্তিদের চিহ্নিত করতে ব্যবহার করা হত যারা হরমোন প্রতিস্থাপন চিকিৎসা (এইচআরটি) বা লিঙ্গ পুনর্নিমান অস্ত্রোপাচার (এসআরএস) বা উভয়ই করিয়ে থাকতেন । রূপান্তরের  সংজ্ঞাটিকে  মনস্তাত্ত্বিক বিকাশের তত্ত্বগুলি বা স্বগ্রহণযোগ্যতার পদ্ধতিগুলিকে অন্তর্গত  করার মাধ্যমে প্রসারিত করা হয়েছে ।  যারা রূপান্তরকামী হিসাবে চিহ্নিত হন তাদের অনেকে লিঙ্গ অস্বস্তির  শিকার হতে পারেন।

নীচের কয়েকটি বা সমস্ত পদক্ষেপগুলিই রূপান্তরের অংশ হতে পারে :

 সামাজিক রূপান্তর : নিজস্ব পছন্দসই নাম এবং সর্বনাম ব্যবহার করা , লিঙ্গ উপযুক্ত  পোশাক পরিধান করা , পরিবার , বন্ধুবান্ধব এবং সাধারণত কর্মক্ষেত্রে / বিদ্যালয়ে স্বরূপ প্রকাশ ।

 লিঙ্গ পুনর্নির্মাণ চিকিৎসা : হরমোন প্রতিস্থাপন চিকিৎসা (এইচআরটি), এবং / অথবা অস্ত্রোপাচার (এসআরএস) ।

 আইনি বিবৃতি : দলিলগুলিতে নাম এবং (কখনও কখনও) লিঙ্গ চিহ্ন  পরিবর্তন করা ৷

সম্পর্ক

কিছু  রূপান্তরকামী পুরুষ বিপরীতকামী মহিলাদের সাথে সম্পর্কে থাকেন , আবার কিছু রূপান্তরকামী পুরুষরা কুইয়ার মহিলাদের সাথে সম্পর্কে থাকেন কারণ কুইয়ার মহিলারা বেশীরভাগ সময়  অন্তরঙ্গ সঙ্গী বাছাইয়ের ক্ষেত্রে কোনও ব্যক্তির লিঙ্গ এবং যৌন শারীরবৃত্ত বিষয়ে কম চিন্তিত হন ৷  লেসবিয়ান সম্প্রদায়ের সাথে রূপান্তরকামী পুরুষদের ইতিহাস থাকতে বা বিস্তৃত লিঙ্গ বৈচিত্র্যের  গ্রহণযোগ্যতার কারণে তারা এই সম্প্রদায়ের সাথে আরও ভালভাবে মেলামেশা করতে পারেন । কিছু রূপান্তরকামী পুরুষ লেসবিয়ান হিসাবে চিহ্নিত হন ( যাদের "বুচ লেসবিয়ান" বলা হয় ) এটা বুঝতে পারার আগে যে তারা আসলে রূপান্তরকামী ৷

তথ্যসূত্র

বহিঃসংযোগ
 
 রূপান্তরকামী পুরুষদের জন্য  চিকিৎসা এবং স্বাস্থ্য রক্ষণাবেক্ষণ : স্বাস্থ্যসেবা সরবরাহকারীদের জন্য  একটি বিনামূল্য গাইড ই-বই  , 
 TransGuys.com রূপান্তরকামী পুরুষদের জন্য ইন্টারনেট পত্রিকা
 আন্তর্জাতিক FTM   মহিলা-থেকে-পুরুষ রূপান্তরকামী সম্প্রদায়ের স্বার্থে একটি প্রতিষ্ঠান৷
 আসল প্লামবিং পত্রিকা  রূপান্তরকামী পুরুষ সম্প্রদায়ের সংস্কৃতি এবং বৈচিত্র্য বিষয়ক অনলাইন উপাদান সহ ত্রৈমাসিক পত্রিকা।

 
অদ্ভুতলিঙ্গ
লিঙ্গ অধ্যয়ন
 4
পুরুষ পরিভাষা
খোট্টাপাড়া ইউনিয়ন

খোট্টাপাড়া বাংলাদেশের বগুড়া জেলার শাজাহানপুর উপজেলার অন্তর্গত একটি ইউনিয়ন।

আয়তন 

খোট্টাপাড়া ইউনিয়নের আয়তন ৩,৭৫২ একর (১৫.১৮ বর্গ কিলোমিটার)।

জনসংখ্যার উপাত্ত 

২০১১ সালের আদমশুমারি অনুযায়ী খোট্টাপাড়া ইউনিয়নের মোট জনসংখ্যা ২২,৮৪৮ জন। এর মধ্যে পুরুষ ১১,৫৮৯ জন এবং মহিলা ১১,২৫৯ জন। মোট পরিবার ৫,৮৮০টি।

অবস্থান ও সীমানা

প্রশাসনিক কাঠামো

ইতিহাস

শিক্ষা ব্যবস্থা 
২০১১ সালের আদমশুমারি অনুযায়ী খোট্টাপাড়া ইউনিয়নের সাক্ষরতার হার ৪৮.৭%। পুরুষদের মধ্যে সাক্ষরতার হার ৪৯.৬% এবং নারীদের মধ্যে সাক্ষরতার হার ৪৭.৭%।

ধর্মীয় প্রতিষ্ঠান 
খোট্টাপাড়া ইউনিয়নে 

 ২২টি মসজিদ 
 ২টি মাজার।
• ভোমরকুটি বালিয়া দরবার শরিফ

• মোস্তাইল পাঁচপীরতোলা মাজার
 ২টি মন্দির।
• জালশুকা দাসপাড়া শ্রী শ্রী দূর্গা মন্ডব

• জালশুকা সার্বজনীয় পূর্জা মন্ডপ

হাট-বাজার 

খোট্টাপাড়া ইউনিয়নের হাট-বাজার:

ঐতিহ্যবাহী উৎসব

খারুয়া মেলা

খারুয়া মেলা বাংলাদেশের উত্তরাঞ্চলের একটি প্রাচীন লোকজ মেলা। বগুড়া জেলা শহর হতে ১৩ কিলোমিটার পূর্বদিকে খারুয়া দহ নামক স্থানে প্রতি বছর যে মেলা বসে তাই খারুয়া মেলা নামে পরিচিত। একে ছোট সন্ন্যাসী মেলা বলেও ডাকা হয়। বাংলাদেশে গ্রামীণ মেলাসেমূহের মধ্যে বগুড়ার খারুয়া মেলা অন্যতম। মেলাটি প্রায় ৩শত বছর পূর্বে শুরু হয় বলে ধারণা করা হয়। প্রতিবছর ফাল্গুন মাসের প্রথম বুধবার শাজাহানপুরের জালশুকা গ্রামের খারুয়া দহে অনুষ্ঠিত এ মেলা। মেলাটি এ এলাকার প্রায় ৩শ’ বছরের ঐতিহ্য।

জনপ্রতিনিধি 

 চেয়ারম্যান: আব্দুল্লাহ আল- ফারুক

কর্মকর্তাবৃন্দ
 মোঃ জানে আলম (ইউপি সচিব)
 মোঃ রবিউল হাসান (হিসাব সহকারী কাম কম্পিউটার অপারেটর)

আরও দেখুন 
 শাজাহানপুর উপজেলা
 শাজাহানপুর থানা
 বগুড়া জেলা
 খারুয়া মেলা

তথ্যসূত্র

বহিঃসংযোগ
মঈনুল ইসলাম খান

মঈনুল ইসলাম খান শান্ত বাংলাদেশের মানিকগঞ্জ জেলার রাজনীতিবিদ ও প্রকৌশলী যিনি তৎকালীন মানিকগঞ্জ-৪ আসনের সংসদ সদস্য ছিলেন।

প্রাথমিক জীবন 
মঈনুল ইসলাম খাঁন মানিকগঞ্জ জেলায় জন্মগ্রহণ করেন। তার পিতা শামসুল ইসলাম খান শিল্পপতি, শিল্প মন্ত্রী ও তৎকালীন মানিকগঞ্জ-৪ আসনের সংসদ সদস্য ছিলেন। ছোট ভাই হাফিজুল ইসলাম উট্টু ১৯৮৮ সালে সারাদেশে ভয়াবহ বন্যার সময় সিঙ্গাইর উপজেলায় ত্রাণ বিতরনের সময় নৌকা ডুবিতে মারা যান।

রাজনৈতিক জীবন 
প্রকৌশলী মঈনুল ইসলাম খান খালেদা জিয়ার উপদেষ্টা কাউন্সিলের সদস্য ও মানিকগঞ্জ জেলা বিএনপির সাধারণ সম্পাদক। তার পিতা তৎকালীন মানিকগঞ্জ-৪ আসনের সংসদ সদস্য শামসুল ইসলাম খান ২১ জানুয়ারী ২০০৬ সালে মৃত্যুবরণ করলে তিনি উপ নির্বাচনে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
মানিকগঞ্জ জেলার রাজনীতিবিদ
বাংলাদেশী প্রকৌশলী
বাংলাদেশ জাতীয়তাবাদী দলের রাজনীতিবিদ
বাংলাদেশী শিল্পপতি
অষ্টম জাতীয় সংসদ সদস্য